钦定古今图书集成/明伦汇编/氏族典/第437卷 > 马子聪
## 钦定古今图书集成/明伦汇编/氏族典/第437卷 > 马子聪

按《万姓统谱》：“子聪字舜达，广平人。登成化丁未进士
第，初授南京礼科给事中。时都御史钱钺、守备太监
蒋琮凶悖贪纵，无所纪极，子聪首劾钱钺之幸进，继
陈蒋琮之奸恶。朝廷嘉其言，罢钱钺，系蒋琮于锦衣
狱。丁艰，服阕，复除礼科，再转户科。朝廷敕于万岁山
建毓秀亭，费用不赀，中外汹汹。子聪具疏以陈，上命”
辍毁之。前后数十疏，大略排斥奸贪，皆众人不敢言
者。终以此忤巨珰，欲中伤之。因母老，给假省亲，卒于
家，为众所惜云。